Case ID: 1111396
Sentence 25: Əvvəlki kassasiya instansiyasının qərarında qeyd edilmişdir ki, Beyləqan şəhəri H.Əliyev adına istirahət parkının sərhədləri daxilində, yaxud kənarda yerləşməsi, başqa sözlə iddiaçının təbirincə deyilsə parkın ərazisi olub-olmaması müəyyən etmək üçün xüsusi bilik tələb olunduğundan məhkəmə torpaqşünaslıq ekspertizasının təyin edilərək keçirilməsinin zəruriliyini müzakirə etməli idi. Əvvəlki kassasiya instansiya məhkəməsinin göstərişlərinin məcburiliyini nəzərə alan apellyasiya instansiyası məhkəməsi yeni baxış zamanı iş üzrə məhkəmə-tikinti texniki ekspertizası təyin etmiş və Azərbaycan Respublikası Ədliyyə Nazirliyi Məhkəmə Ekspertizası Mərkəzi tərəfindən 15 iyul 219-cu il tarixli 11333 saylı ekspertiza rəyinə əsasən ekspert rəy verərkən Azərbaycan Respublikası Əmlak Məsələləri Dövlət Komitəsi yanında Daşınmaz Əmlakın Kadastrı və Ünvan Reyestri Xidməti tərəfindən verilmiş 27 iyun 2019-cu il tarixli mütəxəssis rəyinə istinad etmiş və ekspertiza rəyində qeyd edilmişdir ki, mütəxəssis rəyinin özündə, eyni zamanda mütəxəssis rəyinin nəticəsi ilə aparılmışekspertiza tədqiqatı arasında olan ziddiyyətlər son nəticədə məhkəmə tərəfindən qiymətləndirilə bilər.